Komission asetus (EY) N:o 2419/1999, annettu 12 päivänä marraskuuta 1999, tiettyjen nimitysten kirjaamisesta maataloustuotteiden ja elintarvikkeiden erityisluonnetta koskevista todistuksista annetussa neuvoston asetuksessa (ETY) N:o 2082/92 säädettyyn erityisluonnetta koskevien todistusten rekisteriin annetun asetuksen (EY) N:o 2301/97 liitteen täydentämisestä



Virallinen lehti nro L 291 , 13/11/1999 s. 0025 - 0026



KOMISSION ASETUS (EY) N:o 2419/1999, annettu 12 päivänä marraskuuta 1999, tiettyjen nimitysten kirjaamisesta maataloustuotteiden ja elintarvikkeiden erityisluonnetta koskevista todistuksista annetussa neuvoston asetuksessa (ETY) N:o 2082/92 säädettyyn erityisluonnetta koskevien todistusten rekisteriin annetun asetuksen (EY) N:o 2301/97 liitteen täydentämisestä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden ja elintarvikkeiden erityisluonnetta koskevista todistuksista 14 päivänä heinäkuuta 1992 annetun neuvoston asetuksen (ETY) N:o 2082/92(1) ja erityisesti sen 9 artiklan 1 kohdan, sekä katsoo seuraavaa: 1) Espanja on toimittanut komissiolle tiettyjen nimitysten osalta erityisluonnetta koskevan todistuksen rekisteröintihakemuksen asetuksen (ETY) N:o 2082/92 7 artiklan mukaisesti. 2) Rekisteröityjen nimitysten yhteydessä saa käyttää erityisesti niille varattua mainintaa "aito perinteinen tuote". 3) Komissiolle on toimitettu yksi mainitun asetuksen 8 artiklassa tarkoitettu väite sen jälkeen, kun tämän asetuksen liitteessä oleva nimitys oli julkaistu Euroopan yhteisöjen virallisessa lehdessä(2), mutta se peruttiin asianmukaisen selvityksen jälkeen. On syytä täsmentää, että ilmaisua "Serrano" pidetään asetuksen (ETY) N:o 2082/92 5 artiklan 1 kohdan ensimmäiseen luetelmakohtaan kuuluvana itsessään erityisenä ilmaisuna, jota ei siis voi kääntää. Ilmaisua on näin ollen käytettävä sellaisenaan. Lisäksi ilmaisu "Serrano" on rekisteröity rajoittamatta ilmaisun "Montagne" käyttöä. Nämä ilmaisut eivät ole ristiriidassa toistensa kanssa. 4) Tämän vuoksi liitteessä oleva nimitys on kirjattava erityisluonnetta koskevien todistusten rekisteriin, jolloin se saa yhteisössä suojan aitona perinteisenä tuotteena asetuksen (ETY) N:o 2082/92 13 artiklan 2 kohdan mukaisesti. Kyseistä nimitystä on käytettävä ainoastaan eritelmän mukaisten vaatimusten täyttyessä. Kolmen kuukauden siirtymäkausi lienee asianmukainen, jotta eritelmän vaatimuksia täyttämättömien tuotteiden varasto saataisiin tyhjäksi. 5) Tämän asetuksen liitteellä täydennetään asetuksen (EY) N:o 2301/97(3), sellaisena kuin se on viimeksi muutettuna asetuksella (EY) N:o 2527/98(4), liitettä, ON ANTANUT TÄMÄN ASETUKSEN: 1 artikla Täydennetään asetuksen (EY) N:o 2301/97 liite tämän asetuksen liitteenä olevalla nimityksellä, ja kirjataan tämä nimitys erityisluonnetta koskevien todistusten rekisteriin asetuksen (ETY) N:o 2082/92 9 artiklan 1 kohdan mukaisesti. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä maaliskuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä marraskuuta 1999. Komission puolesta Franz FISCHLER Komission jäsen (1) EYVL L 208, 24.7.1992, s. 1. (2) EYVL C 371, 1.12.1998, s. 3. (3) EYVL L 319, 21.11.1997, s. 8. (4) EYVL L 317, 26.11.1998, s. 14. LIITE "Jamón Serrano" (asetuksen (ETY) N:o 2082/92 13 artiklan 2 kohta)(1). (1) Eritelmän pääkohdat esitetään EYVL:ssä C 371, 1.12.1998, s. 3.